Митничари хванаха тонове нелегална ракия в Троянския и Бачковския манастир - Asenovgrad.NET
Митничари хванаха тонове нелегална ракия в Троянския и Бачковския манастир
19:48, 08 фев 2017 г.
На божите служители у нас не им е лесно тези дни. След секс скандалите дойдоха и проблеми с алкохола. 2356 литра нелегална ракия откриха митнически мобилни групи при проверки в районите на Бачковския манастир и на Троянския манастир. Това съобщиха от Агенция „Митници“.
Техни служители извършват рутинна проверка на търговски обекти на територията на Троянския манастир, в които се предлагат алкохолни продукти. Установено е, че предлаганата стока е с валиден акцизен бандерол.
При последваща проверка на едно от избените помещения митническите служители откриват 1500 литра ракия в пластмасови бутилки и бидони без документи за платен акциз, както и 372 бутилки по 0,5 л. ракия без бандерол. Според твърденията на управата на манастира ракията не е с търговска цел, а е предназначена за подаръци.
При друга проверка през януари митническа мобилна група открива 360 бутилки по 0,75 литра без бандерол, както и 400 литра наливна ракия без документи, съхранявани в Бачковския манастир. По данни на управата на манастира алкохолът е дарение от физически лица.
Агенция „Митници" припомня, че задължителен бандерол се изисква за всички бутилирани алкохолни напитки над 15 vol (алкохолни градуса). Държането от физически лица на наливен алкохол е разрешено само при условие, че същият е произведен в специализиран малък обект за дестилиране и е платен дължимият за него акциз.
В съобщението не се споменава дали благините ще бъдат конфискувани, или манастирските управи ще имат право да ги задържат при определени условия.
Изложба-базар на икони и дърворезби в Бачковския манастир 21.12.2019
Музеят "Васил Левски" и Бачковският манастир с най-много гласове от Пловдивска област в "Изборът на българите" 27.11.2019
БАБХ провери сигнал за близалки с дрога
През 2016-та: Едно от всеки седем престъпления в региона е било в Асеновградско